Diari Oficial de la Generalitat Valenciana


Sumari del DOGV 3143, del 16-12-1997 (1997/3370)

Bases que han de regir l'oposició per a proveir dues places d'auxiliar administratiu, una plaça de tècnic d'administració general, una plaça d'electricista i dues places d'administratiu.
------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3143

Data del DOGV
:   16-12-1997

Secció del DOGV
:   AUTORITATS I PERSONAL - OFERTES D'OCUPACIÓ PÚBLICA, OPOSICIONS I CONCURSOS

Número del document
:   1997/3370


Data del document
:   31-10-1997

Organisme emissor
:   Ajuntament de Benissa

Tipus de document
:   Anunci

Descriptors 

:   * Benissa
    * administració local
    * professió administrativa
    * concurs administratiu

Bases que han de regir l'oposició per a proveir dues places d'auxiliar administratiu, una plaça de tècnic d'administració general, una plaça d'electricista i dues places d'administratiu. [97/M3370]
  
El Ple de l'Ajuntament, en sessió ordinària del dia 30 d'octubre de 1997, va acordar aprovar les bases que han de regir l'oposició per a proveir en propietat dues places d'auxiliar administratiu, una plaça de tècnic d'administració general, una plaça d'electricista i dues places d'administratiu, el text íntegre de les quals es transcriu a continuació:
  
Bases que han de regular la convocatòria pública per a la cobertura per promoció interna de dues places d'auxiliar administratiu, laborals, per a l'Ajuntament de Benissa.
  
Clàusules
  
Primera. Objecte
  
Té per objecte la cobertura en règim laboral indefinit, a prestar en l'Ajuntament de Benissa, de dues places d'auxiliar administratiu, classificades en el grup D2 de l'article 25 de la Llei 30/1984, de 2 d'agost, amb un sou base i retribucions complementàries estipulades en el pressupost municipal, per a prestar la dita funció en les dependències de Serveis Econòmics i Secretaria General.
  
Segona. Condicions dels aspirants
  
a) Tindre la nacionalitat espanyola o ser ciutadà de la Unió Europea o bé nacionals d'estats no membres, en els termes de la disposició addicional única del Reial Decret 800/1985, de 19 de maig, regulat per l'article 15.1.d de l'Estatut dels Treballadors i l'article 5 del Reial Decret 2.546/1994, de 29 de desembre.
  
b) Tindre complits 18 anys i no excedir de 55.
  
c) Estar en possessió del títol de Graduat Escolar en la data en què acabe el termini de presentació d'instàncies o de Formació Professional de primer grau o aportar justificants de pagament de les taxes corresponents per a l'expedició del títol indicat i estar ocupant un lloc de treball en l'Ajuntament com a personal laboral durant dos anys o més, amb anterioritat a la data en què finalitze el termini de presentació d' instàncies, en cos o escala de grup inferior al qual s'opta.
  
d) No patir malaltia ni defecte físic que impedisca l'exercici de les funcions del lloc.
  
e) No haver sigut separat mitjançant expedient disciplinari del servei a l'estat, a les comunitats autònomes o de les entitats locals.
  
f) No trobar-se inhabilitat per a l'exercici de funcions públiques.
  
La titulació s'acreditarà mitjançant l'expedició dels títols corresponents per l'autoritat acadèmica competent.
  
Aquesta autoritat podrà declarar també l'equivalència dels títols.
  
Els interessats hauran de posseir tots aquests requisits en la data d'expiració del termini indicat per a la presentació d'instàncies i mantindre'ls durant tot el procés selectiu.
  
Tercera. Incompatibilitats
  
L'aspirant que supere les proves selectives i prenga possessió del càrrec quedarà afectat per les incompatibilitats que pertoquen, d'acord amb la Llei 53/1984, de 26 de desembre.
  
Quarta. Presentació d'instàncies
  
Les instàncies per a sol·licitar prendre part en les proves selectives es dirigiran a l'alcalde president i hauran de presentar-se en el Registre General de l'Ajuntament en horari de 08.30 a 14.30 hores durant el termini de 20 dies naturals, a comptar del següent al de la publicació d'aquesta convocatòria en el Boletín Oficial del Estado; en les instàncies els interessats hauran de manifestar que coneixen les presents bases i compleixen totes i cadascuna de les condicions que s'exigeixen en la base segona en la data d'expiració del termini de presentació d'instàncies. Junt amb les instàncies, i abans de la realització de les proves, hauran de presentar-se els documents que acrediten complir els requisits exigits en els apartats a), b) i c) de la base segona i un currículum el més extens possible (màxim dos folis), que serà objecte de valoració en les proves selectives, del contingut del qual es podrà demanar acreditació documental, una vegada transcorreguda la fase de selecció.
  
Les proves es podran realitzar en valencià i a aquests efectes els aspirants que ho desitgen ho indicaran en la instància.
  
Les instàncies presentades per cada aspirant, pel que fa al compliment de les condicions i requisits exigits en la convocatòria, tindran la consideració de declaració jurada així com pel que fa al contingut del currículum, i es presumirà que es compleixen aquestes condicions.
  
La falsedat en aquesta declaració jurada, o no complir els requisits indicats comportarà la invalidesa de les actuacions dels interessats i la nul·litat consegüent, pel que fa a aquests, dels actes del tribunal qualificador, sense perjudici de l'exigència de responsabilitats de qualsevol tipus als aspirants.
  
Cinquena. Admissió i exclusió d'aspirants
  
Finalitzat el termini de presentació d'instàncies, l'alcalde president, en el termini màxim de 10 dies, dictarà resolució declarant la llista provisional d'admesos i exclosos. En aquesta resolució, que haurà de publicar-se al tauler d'anuncis, s'indicaran els llocs en què es troben exposades al públic les llistes certificades completes d'aspirants admesos i exclosos, amb indicació del termini de 10 dies que es concedeix als aspirants per a esmena d'errades, en els termes de l'article 71.1 de la Llei de Règim Jurídic de les Administracions Públiques i del Procediment Administratiu Comú.
  
Transcorregut aquest termini, s'elevarà la llista a definitiva, amb les correccions que pertoquen, mitjançant resolució de l'Alcaldia que es farà pública al tauler d'anuncis, i en què es determinarà, almenys amb 10 dies d'antelació, la data, el lloc i l'hora de començament del concurs i, si escau, ordre d'actuació dels aspirants així com la composició del tribunal.
  
La publicació d'aquesta resolució serà determinant dels terminis a efectes de possibles impugnacions o recursos.
  
Sisena. Tribunal qualificador
  
Estarà integrat de la següent forma:
  
President: l'alcalde president de l'Ajuntament de Benissa o regidor en qui delegue.
  
Vocals:
  
- Un representant del Consell de la Comunitat Valenciana.
  
- Un regidor designat per l'alcalde.
  
- El regidor de Personal de l'Ajuntament de Benissa.
  
- Un funcionari designat per l'alcalde president.
  
- Un treballador designat pel comité d'empresa.
  
- Un regidor de l'oposició designat per l'alcalde.
  
Secretari: el de l'Ajuntament o el funcionari en qui delegue.
  
Podran nomenar-se suplents per a substituir els titulars en cas d'absència. Els vocals hauran de posseir titulació o especialització igual o superior a l'exigida per a l'accés a la plaça convocada.
  
El tribunal no podrà constituir-se ni actuar sense l'assistència de la meitat més un dels seus membres, titulars o suplents, indistintament.
  
El tribunal tindrà la categoria quarta d'entre les corresponents a l'annex IV del Reial Decret 236/1988, de 4 de març, als efectes de percepció d'assistències o, si no n'hi ha, serà aplicable la disposició vigent a la matèria en aquest moment.
  
Tots els membres del tribunal tindran veu i vot, excepte el secretari, que sols tindrà veu aquest.
  
Les persones designades per a actuar com a membres del tribunal hauran d'abstenir-se de formar part d'aquest quan concórreguen en alguna de les circumstàncies disposades en l'article 28 de la Llei 30/1992, de 26 de novembre, i els aspirants podran recusar-los per les mateixes causes en la forma disposada en l'article 29 de l'esmentat text legal.
  
Setena. Desenvolupament del concurs
  
El primer exercici començarà en la data, lloc i hora fixats per resolució de l'Alcaldia Presidència, que es farà pública al tauler d'anuncis. El començament de la resta d'exercicis selectius s'anunciarà sols al tauler d'edictes de l'Ajuntament i al local en què s'haja realitzat la prova precedent.
  
Fase de concurs.
  
a) Antiguitat.
  
Per cada any de servei complet prestat en l'Ajuntament de Benissa ocupant un lloc de treball de subaltern, degudament acreditat: 0'30 punts per any treballat i fins a un màxim de 3 punts.
  
b) Titulacions acadèmiques.
  
Per posseir titulació acadèmica superior a l'exigida per a accedir a la plaça que es convoca es concedirà un màxim d'1punt d'acord amb la següent escala:
  
- Per titulació universitària superior 1 punt.
  
- Per diplomatura universitària 0'5 punts.
  
- Per Batxiller superior 0'25 punts.
  
c) Cursos de formació i perfeccionament.
  
Per assistència a cursos de formació i perfeccionament relacionats amb el lloc de treball, organitzats per la universitat, instituts o escoles de formació de funcionaris, Inem o altres entitats, sempre que en aquest últim cas hagen sigut homologats per l'Institut Valencià d'Administració Pública (IVAP) o Institut Nacional d'Administració Pública (INAP), es concedirà fins a un màxim de 2 punts en funció de la duració del curs i d'acord amb la següent escala:
  
- De 100 o més hores 1'40 punts.
  
- De 75 o més hores 1'15 punts.
  
- De 50 o més hores 1 punt.
  
- De 25 o més hores 0'70 punts.
  
- De 15 o més hores 0'40 punts.
  
d) Coneixement del valencià.
  
El coneixement del valencià es valorarà fins a un màxim d'1 punt, sempre que s'acredite estar en possessió del pertinent certificat o homologació expedits per la Junta Qualificadora de Coneixements del Valencià, segons el que disposa l'Ordre de 22 de maig de 1985, de la Conselleria de Cultura, Educació i Ciència, i d'acord amb la següent escala:
  
- Certificat de coneixements orals de valencià: 0'25 punts.
  
- Certificat de grau elemental de valencià: 0'50 punts.
  
- Certificat de grau mitjà de valencià: 0'75 punts.
  
- Certificat de grau superior de valencià: 1 punt.
  
En cas de presentar diversos certificats, sols es valorarà el de major puntuació.
  
e) Per coneixements d'idiomes estrangers, especialment anglés, francés i alemany, degudament acreditats amb presentació de certificats de centres oficials, per cada idioma: 0'30 punts.
  
Prova pràctica.
  
1. Consistirà a contestar durant un període màxim de 60 minuts un supòsit pràctic relacionat amb el lloc de treball i que aportarà el tribunal.
  
La puntuació màxima d'aquesta prova pràctica serà de 10 punts.
  
f) Entrevista.
  
Es realitzarà davant els membres del tribunal, els quals podran formular preguntes als aspirants que permeten dilucidar l'adequació del perfil professional de l'aspirant al lloc de treball; aquesta prova es valorarà fins a un màxim de 2 punts.
  
Vuitena. Qualificació
  
Les qualificacions s'adoptaran sumant les puntuacions atorgades pels membres del tribunal i dividint el total de punts pel nombre d'assistents a aquell, sent el quocient la qualificació definitiva.
  
En aquest concurs, el tribunal s'atindrà als barems i punts a atorgar que hagen sigut indicats en cadascun dels corresponents apartats.
  
Les qualificacions totals vindran determinades per la suma de les puntuacions obtingudes en cadascuna de les fases.
  
Les qualificacions se faran públiques al tauler d'anuncis del lloc on s'hagen realitzat les proves selectives i en l'Ajuntament.
  
En cas d'empat en les puntuacions, aquest es resoldrà en favor de l'aspirant que tinga major antiguitat en l'Ajuntament.
  
Novena. Relació d'aprovats, proposta de candidats i presentació de documents
  
Una vegada finalitzada la qualificació d'aspirants, el tribunal farà pública al tauler d'anuncis de l'Ajuntament la relació d'aprovats per ordre de puntuació; el nombre d'aquests no podrà ser superior al nombre de places convocades, i elevará aquesta relació a la Presidència de la corporació perquè procedisca a nomenar personal laboral indefinit els aspirants proposats pel tribunal.
  
L'aspirant proposat presentarà en la Secretaria de l'Ajuntament, dins del termini de dues dies hàbils des que es faça pública la relació d'aprovats al tauler d'anuncis de la casa consistorial, els documents indicats en la base segona.
  
Deu. Incidències
  
El tribunal queda facultat per a resoldre els dubtes que es presenten i prendre els acords i decisions que considere oportunes per al bon ordre i desenvolupament de la present convocatòria i en allò que no disposen aquestes bases.
  
Onze. Impugnació
  
En tot allò que no disposen aquestes bases s'estarà al que disposa la legislació vigent que regula l'accés a la funció pública local; es podran impugnar la present convocatòria i bases i els actes administratius que es deriven d'aquestes en els termes i en la forma establida en la Llei 30/1992, de 26 de novembre, i la Llei de Jurisdicció Contenciosa Administrativa i altra normativa aplicable en la matèria.
  
Bases que han de regular la convocatòria pública per a la provisió en propietat, com a funcionari, de la plaça de tècnic d'administració general, grup A, promoció interna.
  
Clàusules
  
Primera. Objecte
  
Té per objecte la provisió en propietat, com a funcionari, mitjançant el sistema de concurs i torn de promoció interna, la plaça de tècnic d'administració general per a oficines generals, subescala a) administrativa, classificada en el grup A dels de l'article 25 de la Llei 30/1984, de 2 d'agost, de Mesures per a la Reforma de la Funció Pública, i dotada amb les retribucions bàsiques corresponents al dit grup i les complementàries que establisca la corporació.
  
Segona. Condicions dels aspirants
  
a) Tindre la nacionalitat espanyola o ser resident comunitari.
  
b) Tindre complits 18 anys i no superar l'edat establida legalment.
  
c) Estar en possessió del títol de Llicenciat en Dret, Ciències Polítiques o Sociologia.
  
d) No patir malaltia ni defecte físic que impedisca l'exercici de les corresponents funcions.
  
e) No haver sigut separat mitjançant expedient disciplinari del servei a l'estat, a les comunitats autònomes o a les entitats locals.
  
f) No trobar-se inhabilitat per a l'exercici de les funcions públiques.
  
La titulació s'acreditarà mitjançant l'expedició dels títols corresponents per l'autoritat acadèmica competent. Aquesta autoritat podrà declarar també l'equivalència dels títols.
  
Els interessats hauran de posseir tots aquests requisits en la data d'expiració del termini indicat per a la presentació d'instàncies i mantindre'ls durant tot el procés selectiu.
  
A més, caldrà estar ocupant una plaça, com a funcionari de carrera, en l'Ajuntament de Benissa, amb una antiguitat d'almenys dos anys, amb anterioritat a la data d'acabament del termini de presentació d'instàncies, en un cos o escala de grup inferior a l'immediat superior.
  
Tercera. Incompatibilitats
  
L'aspirant que supere les proves selectives i siga nomenat funcionari quedarà afectat per les incompatibilitats que pertoquen, d'acord amb la Llei 53/1984, de 26 de desembre.
  
Quarta. Presentació d'instàncies
  
Les instàncies per a sol·licitar prendre part en el concurs es dirigiran a l'alcalde president i hauran de presentar-se en el Registre General de l'Ajuntament, en horari de 08.30 a 14.30 hores, durant el termini de 10 dies naturals, a comptar del següent al de la publicació d'aquesta convocatòria en el Boletín Oficial del Estado; també es podran presentar en les oficines de Correus, com estableix l'article 38.4.c) de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
A les instàncies caldrà adjuntar els documents acreditatius dels mèrits que hagen de valorar-se; aquests documents podran ser originals o fotocòpies compulsades en la Secretaria Municipal a la vista dels originals.
  
Les presents bases seran publicades íntegrament en el Butlletí Oficial de la Província així com al tauler d'anuncis municipal.
  
Per a ser admesos i, si escau, prendre part en el concurs bastarà amb que els aspirants manifesten en les seues instàncies que compleixen totes i cadascuna de les condicions exigides en la base segona, referides sempre a la data d'expiració del termini indicat per a la presentació d'instàncies, i que es comprometen a prestar jurament o promesa, d'acord amb el que determina el Reial Decret 707/1979, de 5 d'abril.
  
Les proves es podran realitzar en valencià i a aquests efectes els aspirants que ho desitgen ho indicaran en la instància.
  
Les instàncies presentades per cada aspirant, pel que fa al compliment de les condicions i requisits exigits en la convocatòria, tindran la consideració de declaració jurada acreditativa de la veracitat de complir les dites condicions.
  
La falsedat en aquesta declaració jurada, o no complir els requisits indicats comportarà la invalidesa de les actuacions dels interessats i la nul·litat consegüent, pel que fa a aquests, dels actes del tribunal qualificador, sense perjudici de l'exigència de responsabilitats de qualsevol tipus als aspirants.
  
Cinquena. Admissió i exclusió d'aspirants
  
Finalitzat el termini de presentació d'instàncies, l'alcalde president, en el termini màxim de 10 dies, dictarà resolució declarant la llista provisional d'admesos i exclosos. En aquesta resolució, que haurà de publicar-se al tauler d'anuncis, s'indicaran els llocs en què es troben exposades al públic les llistes certificades completes d'aspirants admesos i exclosos, amb indicació del termini de 10 dies que es concedeix als aspirants per a esmena d'errades i per a oir reclamacions, en els termes de l'article 71.1 de la Llei de Règim Jurídic de les Administracions Públiques i del Procediment Administratiu Comú.
  
Transcorregut aquest termini, s'elevarà la llista a definitiva, amb les correccions que pertoquen, mitjançant resolució de l'Alcaldia que es farà pública al tauler d'anuncis, i en què es determinarà, almenys amb 10 dies d'antelació, la data, el lloc i l'hora de començament del concurs i, si escau, ordre d'actuació dels aspirants així com la composició del tribunal.
  
La publicació d'aquesta resolució serà determinant dels terminis a efectes de possibles impugnacions o recursos.
  
Sisena. Tribunal qualificador
  
Estarà integrat de la següent forma:
  
President: el de la corporació o regidor en qui delegue.
  
Vocals:
  
- Un representant del Consell de la Comunitat Valenciana.
  
- Un representant del professorat oficial designat per l'Institut Valencià d'Administració Pública.
  
- El regidor de Personal.
  
- Un funcionari de carrera designat per l'alcalde.
  
- Un funcionari designat pels delegats de personal funcionari.
  
Secretari: el de l'Ajuntament o el funcionari en qui delegue.
  
Podran nomenar-se suplents per a substituir els titulars en cas d'absència.
  
Els vocals hauran de posseir titulació o especialització igual o superior a l'exigida per a l'accés a la plaça convocada.
  
Les persones designades per a actuar com a membres del tribunal hauran d'abstenir-se de formar part d'aquest quan concórreguen en ells les circumstàncies que estableix l'article 28 de la Llei de Règim Jurídic de les Administracions Públiques i del Procediment Administratiu Comú i notificar-ho a l'Alcaldia Presidència; els aspirants podran recusar els dits membres per les mateixes causes, en la forma que estableix l'article 29 de la llei abans esmentada.
  
El tribunal no podrà constituir-se ni actuar sense l'assistència de la meitat més un dels seus membres, titulars o suplents, indistintament.
  
Es podran nomenar assessors del tribunal per a les matèries que així s'estime oportú.
  
El tribunal tindrà la categoria quarta d'entre les corresponents a l'annex I del Reial Decret 236/1988, de 4 de març, als efectes de percepció d'assistències.
  
Als assessors del tribunal que concórreguen a les sessions, se'ls pagaran indemnitzacions per assistències i quan escaiga, per dietes i despeses de viatge, en les quanties establides per la legislació vigent per als vocals.
  
Els assessors no tindran facultats de qualificació ni resolució sinó sols de col·laboració i assessorament al tribunal.
  
En cas necessari, es podran incorporar assessors especialistes per a garantir la possibilitat de realitzar totes les proves en valencià.
  
No podran formar part del tribunal els qui hagen realitzat tasques de preparació d'aspirants a proves selectives en els cinc anys anteriors a la publicació de la present convocatòria.
  
Tots els membres del tribunal tindran veu i vot, excepte el secretari, que no tindrà vot. En cada sessió del tribunal poden participar els membres titulars i si estan absents, els suplents però no podran substituir-se entre ells en la mateixa sessió.
  
Si una vegada constituït el tribunal i iniciada la sessió, s'absenta el president, aquest designarà, d'entre els vocals presents, el qui el substituïsca durant la seua absència.
  
Setena. Desenvolupament del concurs
  
El primer exercici començarà en la data, lloc i hora fixats per resolució de l'Alcaldia Presidència, que es farà pública al tauler d'anuncis, mitjançant resolució de l'Alcaldia. El començament de la resta d'exercicis selectius s'anunciarà sols al tauler d'edictes de l'Ajuntament i al local en què s'haja realitzat la prova precedent.
  
Fase de concurs.
  
a) Antiguitat.
  
Per cada any complet de serveis prestats en l'Ajuntament de Benissa ocupant el lloc de treball d'auxiliar d'administració, degudament acreditat: 0'30 punts per any i fins a un màxim de 3 punts.
  
Per cada any complet de serveis prestats en l'Ajuntament de Benissa ocupant el lloc d'administratiu o grup equivalent, degudament acreditat: 0,50 punts per any i fins a un màxim de 5 punts.
  
b) Titulacions acadèmiques.
  
Per posseir alguna titulació acadèmica distinta a l'exigida es concedirà un màxim d'1punt.
  
c) Per l'exercici de funcions de categoria superior:
  
Es valorarà haver prestat funcions de categoria superior en el camp de l'administració pública, amb una puntuació de 0,20 punts per mes i fins a un màxim de 3 punts.
  
d) Cursos de formació i perfeccionament.
  
Per assistència a cursos de formació i perfeccionament relacionats amb el lloc de treball de funcionaris, organitzats per la universitat, instituts o escoles de formació de funcionaris, Inem o altres entitats, sempre que en aquest últim cas hagen sigut homologats per l'Institut Valencià d'Administració Pública (IVAP) o Institut Nacional d'Administració Pública (INAP), la Diputació Provincial o pel propi IVAP o INAP, es concedirà fins a un màxim de 2 punts en funció de la duració del curs i d'acord amb la següent escala:
  
- De 100 o més hores 1'40 punts.
  
- De 75 o més hores 1'15 punts.
  
- De 50 o més hores 1 punt.
  
- De 25 o més hores 0'70 punts.
  
- De 15 o més hores 0'40 punts.
  
d) Coneixement del valencià.
  
El coneixement del valencià es valorarà fins a un màxim d'1 punt, sempre que s'acredite estar en possessió del pertinent certificat o homologació expedits per la Junta Qualificadora de Coneixements del Valencià, segons el que disposa l'Ordre de 22 de maig de 1985, de la Conselleria de Cultura, Educació i Ciència, i d'acord amb la següent escala:
  
- Certificat de coneixements orals de valencià: 0'25 punts.
  
- Certificat de grau elemental de valencià: 0'50 punts.
  
- Certificat de grau mitjà de valencià: 0'75 punts.
  
- Certificat de grau superior de valencià: 1 punt.
  
En cas de presentar diversos certificats, sols es valorarà el de major puntuació.
  
f) Per coneixements d'idiomes estrangers, especialment anglés, francés i alemany, degudament acreditats amb presentació de certificats de centres oficials, per cada idioma: 0'30 punts.
  
g) Entrevista.
  
Es realitzarà pels membres del tribunal, que podran formular preguntes als aspirants que permeten dilucidar l'adequació del perfil professional de l'aspirant al lloc de treball; aquesta prova es valorarà fins a un màxim de 2 punts.
  
Vuitena. Qualificació
  
Les qualificacions s'adoptaran sumant les puntuacions atorgades pels membres del tribunal i dividint el total de punts pel nombre d'assistents a aquell, sent el quocient la qualificació definitiva.
  
En aquest concurs, el tribunal s'atindrà als barems i punts a atorgar que hagen sigut indicats en cadascun dels corresponents apartats.
  
Les qualificacions se faran públiques al tauler d'anuncis del lloc on s'hagen realitzat les proves selectives i en l'Ajuntament.
  
En cas d'empat en les puntuacions, aquest es resoldrà en favor de l'aspirant que tinga major antiguitat en l'Ajuntament de Benissa.
  
Novena. Relació d'aprovats, proposta de candidats i presentació de documents
  
Una vegada finalitzada la qualificació d'aspirants, el tribunal farà pública al tauler d'anuncis de l'Ajuntament i al lloc de la realització de l'últim exercici, la relació d'aprovats per ordre de puntuació; el nombre d'aquests no podrà ser superior al nombre de places convocades, i elevarà aquesta relació a la Presidència de la corporació perquè procedisca a nomenar funcionari el candidat proposat pel tribunal.
  
L'aspirant proposat presentarà en la Secretaria de la corporació, dins del termini de 10 dies hàbils des que es faça pública la relació d'aprovats al tauler d'anuncis de la casa consistorial, els documents acreditatius de complir totes i cadascuna de les condicions exigides en la base segona.
  
Deu. Nomenament i presa de possessió
  
Conclòs el procés selectiu i examinada la documentació presentada per l'aspirant proposat, la Presidència de la corporació, de conformitat amb el que estableix el Reglament Orgànic Municipal, procedirà a nomenar funcionari a l'interessat; el nomenat haurà de prendre possessió del càrrec en el termini màxim de 30 dies hàbils, a comptar des del següent dia al de la notificació del nomenament. Si no pren possessió en el termini indicat, sense causa justificada, quedarà en la situació de cessant.
  
Onze. Incidències
  
El tribunal queda facultat per a resoldre els dubtes que es presenten i prendre els acords i decisions que considere oportunes per al bon ordre i desenvolupament de la present convocatòria i en allò que no disposen aquestes bases.
  
Dotze. Impugnació
  
La present convocatòria, les seues bases i els actes administratius que es deriven d'aquestes i de l'actuació del tribunal, podran ser impugnats en els casos i en la forma establida en la Llei de Règim Jurídic de les Administracions Públiques i del Procediment Administratiu Comú.
  
Tretze. Legislació aplicable
  
En tot allò que no disposen aquestes bases s'estarà al que disposa la legislació vigent que regula l'accés a la funció pública local
  
Bases que han de regular la convocatòria pública per a la cobertura, en règim de laboral, d'una plaça d'electricista, per al Departament d'Obres i Serveis.
  
Clàusules
  
Primera. Objecte
  
Té per objecte la cobertura, amb caràcter laboral indefinit, mitjançant concurs, d'una plaça d'electricista, dotada amb les retribucions bàsiques corresponents al grup E-3 i les complementàries que establisca la corporació, amb destinació al Departament d'Obres i Serveis.
  
Segona. Condicions dels aspirants
  
Per a prendre part en aquestes proves selectives caldrà complir les condicions següents:
  
a) Tindre la nacionalitat espanyola o ser ciutadà d'un estat comunitari en els termes de la Llei 17/1993.
  
b) Ser major de 18 anys.
  
c) No patir cap malaltia ni defecte físic que impedisca l'exercici de les corresponents funcions.
  
d) No trobar-se inhabilitat per a l'exercici de les funcions públiques.
  
e) Estar en possessió del permís de conduir B-1.
  
f) Estar en possessió del certificat d'escolaritat.
  
Tercera. Incompatibilitats
  
El personal laboral que supere les proves selectives i siga nomenat personal laboral quedarà afectat per les incompatibilitats que pertoquen, d'acord amb la Llei 53/1984, de 26 de desembre.
  
Publicitat. Un extracte d'aquesta convocatòria es publicarà en un diari amb distribució provincial, al tauler d'anuncis d'aquest Ajuntament així com en el Butlletí Oficial de la Província, i s'inclouran les següents dades:
  
a) Nombre i característiques de la plaça que s'ha de proveir, així com el sistema d'accés.
  
b) Centre o dependències a què han de dirigir-se les instàncies.
  
c) Condicions o requisits que han de complir els aspirants, l'acreditació de les quals se sol·licite juntament amb l'escrit de sol·licitud d'admissió, de conformitat amb el que disposa la base següent.
  
De les presents bases es facilitarà una còpia als qui ho sol·liciten.
  
Quarta. Presentació d'instàncies
  
Les instàncies per a sol·licitar prendre part en les proves selectives es dirigiran a l'alcalde president i hauran de presentar-se en el Registre General de l'Ajuntament, en horari de 08.30 a 14.30 hores, durant el termini de 20 dies naturals, a comptar del següent al de la publicació d'aquesta convocatòria en el Boletín Oficial del Estado; els interessats hauran de manifestar que coneixen aquestes bases i que compleixen totes i cadascuna de les condicions que s'exigeixen en la base segona.
  
Junt amb les instàncies hauran de presentar-se els documents que acrediten complir tots els requisits exigits en els apartats a), b), c), e), i f) de la base segona i un currículum el més extens possible, que serà objecte de valoració en les proves selectives, del contingut del qual es podrà demanar acreditació documental una vegada transcorreguda la fase de selecció.
  
Les proves es podran realitzar en valencià i a aquests efectes els aspirants que ho desitgen ho indicaran en la instància.
  
Les instàncies presentades per cada aspirant, pel que fa al compliment de les condicions i requisits exigits en la convocatòria, tindran la consideració de declaració jurada acreditativa així com pel que fa al contingut del currículum i es presumirà la veracitat del compliment d'aquestes condicions.
  
La falsedat en aquesta declaració jurada, o no complir els requisits indicats comportarà la invalidesa de les actuacions dels interessats i la nul·litat consegüent, pel que fa a aquests, dels actes del tribunal qualificador, sense perjudici de l'exigència de responsabilitats de qualsevol tipus als aspirants.
  
Cinquena. Admissió i exclusió d'aspirants
  
En principi, seran admesos tots els aspirants que acrediten complir totes i cadascuna de les condicions exigides en la base segona; aquesta admissió es realitzarà mitjançant resolució de l'Alcaldia Presidència dictada el dia següent al de la finalització del termini de presentació d'instàncies, la qual es comunicarà als interessats, mitjançant un edicte, al tauler d'anuncis municipal, situat en la planta baixa de la casa consistorial, amb independència de l'intent de notificació personal el mateix dia.
  
Per tal d'agilitar al màxim el tràmit de l'expedient, s'avisa als aspirants que si no posseeixen les condicions exigides en la base segona quan acabe el termini de presentació d'instàncies, o no presenten tots i cadascun dels documents en la deguda forma, se'ls concedirà un termini de 10 dies per a esmena d'errades; acabat aquest termini i per resolució de l'Alcaldia, s'aprovarà la llista definitiva d'admesos i exclosos.
  
Sisena. Tribunal qualificador
  
Estarà integrat de la següent forma:
  
President: el de la corporació o membre d'aquesta en qui delegue.
  
Vocals:
  
- Un representant dels treballadors elegit pel comité d'empresa.
  
- L'encarregat de serveis de l'Ajuntament.
  
- El cap del Departament de Serveis.
  
- Dos regidors de l'oposició elegits per l'alcalde.
  
Secretari: el de l'Ajuntament o funcionari en qui delegue.
  
Podran nomenar-se suplents per a substituir els titulars en cas d'absència. Els vocals hauran de posseir titulació o especialització igual o superior a l'exigida per a l'accés a la plaça convocada.
  
El tribunal no podrà constituir-se ni actuar sense l'assistència de la meitat més un dels seus membres, titulars o suplents, indistintament.
  
El tribunal tindrà la categoria quarta d'entre les corresponents a l'annex V del Reial Decret 236/1988, de 4 de març, als efectes de percepció d'assistències o serà aplicable la disposició vigent en la matèria en aquell moment. Tots els membres del tribunal tindran veu i vot, excepte el secretari, que no sols tindrà veu.
  
Les persones designades per a actuar com a membres del tribunal hauran d'abstenir-se de formar part d'aquest quan concórreguen en ells les circumstàncies que estableix l'article 28 de la Llei de Règim Jurídic de les Administracions Públiques i del Procediment Administratiu Comú i notificar-ho a l'Alcaldia Presidència; els aspirants podran recusar els dits membres per les mateixes causes, en la forma que estableix l'article 29 de la llei abans esmentada.
  
Setena. Desenvolupament de les proves selectives
  
Les proves selectives es realitzaran i iniciaran als dos dies de l'aprovació de la llista definitiva d'admesos i exclosos. Per a establir l'ordre en què hauran d'actuar els opositors en aquells exercicis que no puguen realitzar-se en comú es verificarà un sorteig el resultat del qual se'ls donarà a conéixer en l'edicte de resolució de la llista d'admesos i exclosos. Els aspirants seran convocats en crida única per a cada exercici, i seran exclosos de les proves selectives els qui no compareguen.
  
Les proves selectives consistiran en el següent:
  
El tribunal procedirà a la valoració dels mèrits en virtut del barem de puntuació que s'estableix a continuació, i s'adoptaran les qualificacions sumant les puntuacions atorgades pels diferents membres del tribunal i dividint el total de punts pel nombre d'assistents a aquell, sent el quocient la qualificació definitiva. En cas d'empat en les puntuacions, aquest es resoldrà en favor del qui haja aprovat algun exercici d'accés per a una administració local municipal i, si persisteix l'empat, s'adjudicarà a favor de qui haja obtingut major puntuació en aquests exercicis:
  
1. Per coneixements de valencià acreditats mitjançant el corresponent certificat oficial de la Junta Qualificadora de Coneixements del Valencià o per l'Escola Permanent d'Adults, amb un màxim de 2 punts.
  
Per realització de cursos de perfeccionament acreditats documentalment, fins a un màxim d'1 punt.
  
- Curs de més de 100 hores 1 punt.
  
- Curs de més de 75 hores 0,75 punts.
  
- Curs de més de 50 hores 0,50 punts.
  
- Curs de més de 25 hores 0,25 punts.
  
- Curs de més de 15 hores 0,15 punts.
  
2. Per haver superat algun exercici en les proves d'accés realitzades en qualsevol administració pública per a un lloc de titulació anàloga: 0,5 punts per exercici, fins a un màxim d'1 punt.
  
3. Experiència. Màxim de 5 punts.
  
- Experiència professional per cada mes en activitats pròpies de la titulació posseïda en l'esfera pública en les àrees d'obres i serveis municipals: 0,20 punts per mes treballat, fins a un màxim de 3 punts.
  
- Experiència professional per cada mes en activitats pròpies de la titulació posseïda en l'empresa privada com a electricista: 0,20 punts per mes, fins a un màxim de 2 punts.
  
4. Entrevista personal amb els aspirants, que versarà sobre el contingut del lloc de treball (règim i col·laboració local) i el currículum presentat, es valorarà de 0 a 3 punts.
  
Vuitena. Relació d'aprovats, proposta de candidats i presentació de documents
  
Una vegada finalitzada la qualificació d'aspirants, el tribunal farà pública al tauler d'anuncis de l'Ajuntament i al lloc de la realització de l'últim exercici, la relació d'aprovats per ordre de puntuació, el nombre dels quals no podrà ser superior al nombre de places convocades, i elevarà aquesta relació a la Presidència de la corporació perquè procedisca a nomenar personal laboral indefinit el candidat proposat pel tribunal.
  
L'aspirant proposat presentarà en la Secretaria de la corporació, dins del termini de dos dies hàbils des que es faça pública la relació d'aprovats al tauler d'anuncis de la casa consistorial, el certificat mèdic a què fa referència l'apartat d) de la base segona.
  
Si dins del termini indicat i excepte casos de força major, el dit aspirant no presenta el document anteriorment esmentat, no podrà ser nomenat i quedaran anul·lades totes les seues actuacions sense perjudici de la responsabilitat en què haja pogut incórrer per falsedat en la instància.
  
Novena. Nomenament i presa de possessió
  
Conclòs el procés selectiu i presentat el document indicat anteriorment, la Presidència de la corporació, de conformitat amb el que estableix el Reglament Orgànic Municipal, procedirà a realitzar el contracte indefinit; l'aspirant contractat, en el termini màxim de vuit dies hàbils, a comptar des del següent a la notificació del nomenament, haurà de prendre possessió del càrrec.
  
Si no pren possessió en el termini indicat, sense causa justificada, quedarà en la situació de cessant i l'alcalde quedarà facultat per a nomenar els aspirants que, havent superat les proves selectives, el seguisquen en puntuació.
  
Deu. Borsa de treball
  
Els aspirants que hagen superat totes les proves selectives i no puguen ser nomenats, s'incorporaran a la borsa de treball, aprovada per resolució de l'Alcaldia de data 29 d'agost de 1995, que permeta, en casos de necessitat i urgència, recórrer als dits aspirants, per ordre de puntuació, després de l'aprovació de les bases específiques, en substitucions de l'aspirant proposat, en períodes de baixa per malaltia o qualsevol altra circumstància de llarga duració, sempre que els treballs encarregats a aquest no puguen ser exercits per personal laboral, després de l'informe del cap de servei corresponent, i a través de resolució administrativa.
  
Onze. Incidències
  
El tribunal queda facultat per a resoldre els dubtes que es presenten i prendre els acords i decisions que considere oportunes per al bon ordre i desenvolupament de la present convocatòria i en allò que no disposen aquestes bases.
  
Dotze. Impugnació
  
La present convocatòria, les seues bases i els actes administratius que es deriven d'aquestes i de l'actuació del tribunal, podran ser impugnats en els casos i en la forma establida en la Llei 30/1992, de 26 de novembre, així com en els termes de l'article 14 del Reial Decret 364/1995, de 10 de març.
  
Tretze. Legislació aplicable
  
En tot allò que no disposen aquestes bases s'estarà al que disposa la legislació vigent que regula l'accés a la funció pública local
  
Bases que han de regular la convocatòria pública per a la provisió en propietat, com a funcionari, de dues places d'administratius d'administració general, grup C, promoció interna: una destinada a serveis econòmics i una altra a oficines generals.
  
Clàusules
  
Primera. Objecte
  
Té per objecte la provisió en propietat com a funcionaris, mitjançant el sistema de concurs i torn de promoció interna, de dues places d'administratiu d'administració general, per a serveis econòmics i oficines generals, subescala administrativa, classificades en el grup C dels de l'article 25 de la Llei 30/1984, de 2 d'agost, de Mesures per a la Reforma de la Funció Pública, i dotades amb les retribucions bàsiques que corresponguen al dit grup i les complementàries que establisca la corporació.
  
Segona. Condicions dels aspirants
  
a) Tindre la nacionalitat espanyola o ser resident comunitari.
  
b) Tindre complits 18 anys i no superar l'edat establida legalment.
  
c) Estar en possessió del títol de Batxiller, Formació Professional de segon grau o equivalent i haver exercit durant més de dos anys ininterromputs el lloc d'auxiliar administratiu en l'Ajuntament de Benissa.
  
d) No patir cap malaltia ni defecte físic que impedisca l'exercici de les corresponents funcions
  
e) No haver sigut separat mitjançant expedient disciplinari del servei a l'estat, a les comunitats autònomes o a les entitats locals.
  
f) No trobar-se inhabilitat per a l'exercici de funcions públiques.
  
La titulació s'acreditarà mitjançant l'expedició dels títols corresponents per l'autoritat acadèmica competent. Aquesta autoritat podrà declarar també l'equivalència dels títols.
  
Els interessats hauran de posseir tots aquests requisits en la data d'expiració del termini indicat per a la presentació d'instàncies i mantindre'ls durant tot el procés selectiu.
  
A més, caldrà estar ocupant una plaça d'auxiliar d'administració general, com a funcionari de carrera, en l'Ajuntament de Benissa, amb una antiguitat d'almenys dos anys, amb anterioritat a la data d'acabament del termini de presentació d'instàncies.
  
Tercera. Incompatibilitats
  
L'aspirant que supere les proves selectives i siga nomenat funcionari quedarà afectat per les incompatibilitats que pertoquen, d'acord amb la Llei 53/1984, de 26 de desembre.
  
Quarta. Presentació d'instàncies
  
Les instàncies per a sol·licitar prendre part en el concurs es dirigiran a l'alcalde president i hauran de presentar-se en el Registre General de l'Ajuntament en horari de 08.30 a 14.30 hores durant el termini de 10 dies naturals, a comptar des del següent al de la publicació d'aquesta convocatòria en el Boletín Oficial del Estado; també es podran presentar en les oficines de Correus, com estableix l'article 38.4.c) de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
A les instàncies caldrà adjuntar els documents acreditatius dels mèrits que hagen de valorar-se; aquests documents podran ser originals o fotocòpies compulsades en la Secretaria General a la vista dels originals.
  
Aquestes bases es publicaran íntegrament en el Butlletí Oficial de la Província i al tauler d'anuncis municipal.
  
Per a ser admesos i, si escau, prendre part en el concurs, serà suficient amb que els aspirants manifesten en les instàncies que compleixen totes i cadascuna de les condicions que s'exigeixen en la base segona, referides sempre a la data d'expiració del termini indicat per a la presentació d'instàncies i que es comprometen a prestar jurament o promesa, d'acord amb el que determina el Reial Decret 707/1979, de 5 d'abril.
  
Les proves es podran realitzar en valencià i a aquests efectes els aspirants que ho desitgen ho hauran d'indicar en la instància.
  
Les instàncies presentades per cada aspirant, pel que fa al compliment de les condicions i requisits exigits en la convocatòria, tindran la consideració de declaració jurada acreditativa de la veracitat de complir aquestes condicions.
  
La falsedat en aquesta declaració jurada, o no complir els requisits indicats comportarà la invalidesa de les actuacions dels interessats i la nul·litat consegüent, pel que fa a aquests, dels actes del tribunal qualificador, sense perjudici de l'exigència de responsabilitats de qualsevol tipus als aspirants.
  
Cinquena. Admissió i exclusió d'aspirants
  
Finalitzat el termini de presentació d'instàncies, l'alcalde president, en el termini màxim de 10 dies, dictarà resolució declarant la llista provisional d'admesos i exclosos. En aquesta resolució, que haurà de publicar-se al tauler d'anuncis, s'indicaran els llocs en què es troben exposades al públic les llistes certificades completes d'aspirants admesos i exclosos, amb indicació del termini per a esmena d'errades que, en els termes de l'article 71.1 de la Llei de Règim Jurídic de les Administracions Públiques i del Procediment Administratiu Comú, es concedeix als aspirants exclosos i per a oir reclamacions, durant un període de 10 dies.
  
Transcorregut aquest termini, s'elevarà la llista a definitiva, amb les correccions que pertoquen, mitjançant resolució de l'Alcaldia que es farà pública al tauler d'anuncis, i en què es determinarà, almenys amb 10 dies d'antelació, la data, el lloc i l'hora de començament del concurs i, si escau, l'ordre d'actuació dels aspirants així com la composició del tribunal.
  
La publicació d'aquesta resolució serà determinant dels terminis a efectes de possibles impugnacions o recursos.
  
Sisena. Tribunal qualificador
  
Estarà integrat de la següent forma:
  
President: el de la corporació o regidor en qui delegue.
  
Vocals:
  
- Un representant del Consell de la Comunitat Valenciana.
  
- Un representant del professorat oficial designat per l'Institut Valencià d'Administració Pública.
  
- El regidor president de la Comissió Informativa d'Hisenda.
  
- El regidor de Règim Interior.
  
- Un funcionari de carrera designat per l'alcalde.
  
- Un funcionari designat pels delegats del personal funcionari.
  
Secretari: el de l'Ajuntament o el funcionari en qui delegue.
  
Podran nomenar-se suplents per a substituir els titulars en cas d'absència.
  
Els vocals hauran de posseir titulació o especialització igual o superior a l'exigida per a l'accés a la plaça convocada.
  
Les persones designades per a actuar com a membres del tribunal hauran d'abstenir-se de formar part d'aquest quan concórreguen en alguna de les circumstàncies disposades en l'article 28 de la Llei de Règim Jurídic de les Administracions Públiques i del Procediment Administratiu Comú i hauran de notificar-ho a l'Alcaldia Presidència; els aspirants podran recusar-los per les mateixes causes en la forma disposada en l'article 29 de la llei abans esmentada.
  
El tribunal no podrà constituir-se ni actuar sense l'assistència de la meitat més un dels seus membres, titulars o suplents, indistintament.
  
Es podran nomenar assessors del tribunal per a les matèries en què s'estime oportú.
  
El tribunal tindrà la categoria quarta d'entre les incloses en l'annex III del Reial Decret 236/1988, de 4 de març, als efectes de percepció d'assistències.
  
Als assessors del tribunal que concórreguen a les sessions d'aquest se'ls pagaran indemnitzacions per assistència i quan pertoque, per dietes i despeses de viatge, en les quanties establides per la legislació vigent per als vocals.
  
Els assessors no tindran facultats de qualificació ni resolució sinó sols de col·laboració i assessorament al tribunal.
  
En cas necessari, es podran incorporar assessors especialistes per a garantir la possibilitat de realitzar totes les proves en valencià.
  
No podran formar part del tribunal els qui hagen realitzat tasques de preparació d'aspirants a proves selectives en els cinc anys anteriors a la publicació de la present convocatòria.
  
Tots els membres del tribunal tindran veu i vot, excepte el secretari, que no tindrà vot. En cada sessió del tribunal poden participar els membres titulars i, si es troben absents, els suplents però no podran substituir-se entre ells en la mateixa sessió.
  
Si una vegada constituït el tribunal i iniciada la sessió, si s'absenta el president, aquest designarà, d'entre els vocals que es troben presents, qui el substituïsca durant la seua absència.
  
Setena. Desenvolupament del concurs
  
El primer exercici començarà en la data, lloc i hora fixats per resolució de l'Alcaldia Presidència, que es farà pública al tauler d'anuncis. El començament de la resta d'exercicis selectius s'anunciarà sols al tauler d'edictes de l'Ajuntament i al local en què s'haja realitzat la prova precedent.
  
Fase de concurs.
  
a) Antiguitat.
  
Per cada any complet de serveis prestats en l'Ajuntament de Benissa ocupant un lloc de treball d'auxiliar d'administració, degudament acreditat: 0'30 punts per any treballat i fins a un màxim de 3 punts.
  
b) Titulacions acadèmiques.
  
Per posseir titulació acadèmica superior a l'exigida per a accedir a la plaça que es convoca es concedirà un màxim d'1punt d'acord amb la següent escala:
  
- Per titulació universitària superior 1 punt.
  
- Per diplomatura universitària 0'5 punts.
  
c) Cursos de formació i perfeccionament.
  
Per assistència a cursos de formació i perfeccionament relacionats amb el lloc de treball, organitzats per la universitat, instituts o escoles oficials de formació de funcionaris, Inem o altres entitats, sempre que en aquest últim cas hagen sigut homologats per l'Institut Valencià d'Administració Pública (IVAP) o Institut Nacional d'Administració Pública (INAP), es concedirà fins a un màxim de 2 punts en funció de la duració del curs i d'acord amb la següent escala:
  
- De 100 o més hores 1'40 punts.
  
- De 75 o més hores 1'15 punts.
  
- De 50 o més hores 1 punt.
  
- De 25 o més hores 0'70 punts.
  
- De 15 o més hores 0'40 punts.
  
d) Coneixement del valencià.
  
El coneixement del valencià es valorarà fins a un màxim d'1 punt, sempre que s'acredite estar en possessió del pertinent certificat o homologació expedits per la Junta Qualificadora de Coneixements del Valencià, segons el que disposa l'Ordre de 22 de maig de 1985, de la Conselleria de Cultura, Educació i Ciència, i d'acord amb la següent escala:
  
- Certificat de coneixements orals de valencià: 0'25 punts.
  
- Certificat de grau elemental de valencià: 0'50 punts.
  
- Certificat de grau mitjà de valencià: 0'75 punts.
  
- Certificat de grau superior de valencià: 1 punt.
  
En cas de presentar diversos certificats, sols es valorarà el de major puntuació.
  
e) Per coneixements d'idiomes estrangers, especialment anglés, francés i alemany, degudament acreditats amb presentació de certificats de centres oficials, per cada idioma: 0'30 punts.
  
Prova pràctica.
  
1. Consistirà a contestar durant un període màxim de 2 hores un supòsit pràctic relacionat amb el lloc de treball i que aportarà el tribunal.
  
La puntuació màxima serà de 10 punts.
  
f) Entrevista.
  
Es realitzarà davant els membres del tribunal, els quals podran formular preguntes als aspirants que permeten dilucidar l'adequació del perfil professional de l'aspirant al lloc de treball; aquesta prova es valorarà fins a un màxim de 2 punts.
  
Vuitena. Qualificació
  
Les qualificacions s'adoptaran sumant les puntuacions atorgades pels membres del tribunal i dividint el total de punts pel nombre d'assistents a aquell, sent el quocient la qualificació definitiva.
  
En aquest concurs, el tribunal s'atindrà als barems i punts a atorgar que hagen sigut indicats en cadascun dels corresponents apartats.
  
Les qualificacions totals vindran determinades per la suma de les puntuacions obtingudes en cadascuna de les fases.
  
Les qualificacions se faran públiques al tauler d'anuncis del lloc on s'hagen realitzat les proves selectives i en l'Ajuntament.
  
En cas d'empat en les puntuacions, aquest es resoldrà en favor de l'aspirant que tinga major antiguitat en l'Ajuntament de Benissa.
  
Novena. Relació d'aprovats, proposta de candidat i presentació de documents
  
Una vegada finalitzada la qualificació d'aspirants, el tribunal farà pública al tauler d'anuncis de l'Ajuntament i al lloc on s'haja realitzat l'últim exercici, la relació d'aprovats per ordre de puntuació, el nombre dels quals no podrà ser superior al de places convocades, i elevarà aquesta relació a la Presidència de la corporació perquè procedisca a nomenar funcionari el candidat proposat pel tribunal.
  
L'aspirant proposat presentarà en la Secretaria de la corporació, dins del termini de 10 dies hàbils des que es facen públiques les relacions d'aprovats al tauler d'anuncis de la casa consistorial, els documents acreditatius de complir totes i cadascuna de les condicions exigides en la base segona.
  
Deu. Nomenament i presa de possessió
  
Conclòs el procés selectiu i examinada la documentació presentada per l'aspirant proposat, la Presidència de la corporació, de conformitat amb el que estableix el Reglament Orgànic Municipal, procedirà a nomenar funcionari a l'interessat qui haurà de prendre possessió del càrrec en el termini màxim de 30 dies hàbils, a comptar des del següent a la notificació del nomenament. Si no pren possessió en el termini indicat, sense causa justificada, quedarà en la situació de cessant.
  
Onze. Incidències
  
El tribunal queda facultat per a resoldre els dubtes que es presenten i prendre els acords i decisions que considere oportunes per al bon ordre i desenvolupament de la present convocatòria en allò que no disposen aquestes bases.
  
Dotze. Impugnació
  
La present convocatòria, les seues bases i els actes administratius que es deriven d'aquestes de l'actuació del tribunal podran ser impugnats en els casos i en la forma establida en la Llei de Règim Jurídic de les Administracions Públiques i del Procediment Administratiu Comú.
  
Tretze. Legislació aplicable
  
En tot allò que no disposen aquestes bases s'estarà al que disposa la legislació vigent que regula l'accés a la funció pública local.
  
La qual cosa es fa pública perquè en prengueu coneixement.